
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 226
din 18 decembrie 2014
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26529/08.12.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţia cadastrală pentru prima înscriere, respectiv schimbarea categoriei de folosinţă a terenului de sub nr. top. 501 din C.F. 52691 (nr. C.F. vechi 2044), din teren grădină în teren curţi construcţii, dezmembrarea în două loturi noi a imobilului de natură teren situat în Municipiul Sighişoara, str. Ilarie Chendi nr. 5, înscris în C.F. 52691 (nr. C.F. vechi 2044), sub nr. top. 501, 502 şi evidenţierea pe lotul nr. 2 de teren rezultat în urma dezmembrării a construcţiilor C2 - atelier P+E, C3 - magazie cărămidă, C4 - magazie tablă; 

Având în vedere că în urma analizării situaţiei din planul de carte funciară s-a constatat că numărul topografic iniţial 5446 a fost greşit utilizat la prima înregistrare a imobilului proprietatea familiei Dragomir, actualmente proprietatea lui Seleş Aurel căsătorit cu Seleş Emilia şi faptul că în vederea corectării acestei erori s-au efectuat documentaţiile cadastrale;

Având în vedere documentaţia cadastrală pentru actualizarea datelor tehnice ale imobilului aflat în proprietatea privată a lui Seleş Aurel căsătorit cu Seleş Emilia, situat în Municipiul Sighişoara, înscris în C.F. nr. 54687 (nr. C.F. vechi 11295/N), sub nr. cad. 895 şi nr. top. 5446/2, 5446/3 şi 5446/4, în sensul corectării nr. topografic identificat greşit la prima înregistrare, actualizarea nr. topografic prin modificarea pe categorii de folosinţă astfel: 1A – nr. top. 5437/1/1, 2F – nr. top. 5435/1/1 şi respectiv 3NR – nr. top. 5436/1/1; 

Având în vedere documentaţia cadastrală pentru actualizarea datelor tehnice ale imobilului aflat în proprietatea Municipiului Sighişoara, situat în Municipiul Sighişoara, str. Corneşti f. n., înscris în C.F. nr. 5387, sub nr. top. 5446, în sensul aducerii nr. topografic la situaţia iniţială şi înscrierea faptului că imobilul (fosta albie a râului Târnava Mare), în suprafaţă de 24846 mp. teren, are categoria de folosinţă – curţi construcţii, din care suprafaţa de 16540 mp. teren, are destinaţia actuală – Depozit deşeuri industriale, întrucât din planul de carte funciară s-a constatat că numărul topografic a fost greşit utilizat la prima înregistrare a imobilului proprietatea familiei Dragomir, actualmente proprietatea lui Seleş Aurel căsătorit cu Seleş Emilia;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 26528/08.12.2014, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. Se însuşeşte documentaţia cadastrală pentru prima înscriere, respectiv schimbarea categoriei de folosinţă a terenului de sub nr. top. 501 din C.F. 52691 (nr. C.F. vechi 2044), din teren grădină în teren curţi construcţii, dezmembrarea în două loturi noi a imobilului de natură teren situat în Municipiul Sighişoara, str. Ilarie Chendi nr. 5, înscris în C.F. 52691 (nr. C.F. vechi 2044), sub nr. top. 501, 502 şi evidenţierea pe lotul nr. 2 de teren rezultat în urma dezmembrării a construcţiilor C2 - atelier P+E, C3 - magazie cărămidă, C4 - magazie tablă, anexa nr. 1 la prezenta hotărâre.

Art. 2. (1) Se aprobă schimbarea categoriei de folosinţă a terenului în suprafaţă de 303 mp. de sub nr. top. 501 din C.F. 52691 (nr. C.F. vechi 2044), din teren grădină în teren curţi construcţii.
(2) Se aprobă evidenţierea şi prima înscriere în cartea funciară pe lotul nr. 2 de teren, rezultat în urma dezmembrării, a construcţiilor C2 - atelier P+E, C3 - magazie cărămidă, C4 - magazie tablă, situate în Municipiul Sighişoara, str. Ilarie Chendi nr. 5, conform documentaţiei cadastrale însuşite prin art. 1 din prezenta hotărâre.
Art. 3. Se însuşeşte documentaţia cadastrală pentru actualizarea datelor tehnice ale imobilului aflat în proprietatea privată a lui Seleş Aurel căsătorit cu Seleş Emilia, situat în Municipiul Sighişoara, înscris în C.F. nr. 54687 (nr. C.F. vechi 11295/N), sub nr. cad. 895 şi nr. top. 5446/2, 5446/3 şi 5446/4, în suprafaţă de 26800 mp. teren, în sensul corectării nr. topografic identificat greşit la prima înregistrare, actualizarea nr. topografic prin modificarea pe categorii de folosinţă astfel: 1A – nr. top. 5437/1/1, 2F – nr. top. 5435/1/1 şi respectiv 3NR – nr. top. 5436/1/1, anexa nr. 2 la prezenta hotărâre.

Art. 4. Se însuşeşte documentaţia cadastrală pentru actualizarea datelor tehnice ale imobilului aflat în proprietatea Municipiului Sighişoara, situat în Municipiul Sighişoara, str. Corneşti f. n., înscris în C.F. nr. 5387, sub nr. top. 5446, în sensul aducerii nr. topografic la situaţia iniţială şi înscrierea faptului că imobilul (fosta albie a râului Târnava Mare), în suprafaţă de 24846 mp. teren, are categoria de folosinţă – curţi construcţii, din care suprafaţa de 16540 mp. teren, are destinaţia actuală – Depozit deşeuri industriale, anexa nr. 3 la prezenta hotărâre, întrucât din planul de carte funciară s-a constatat că numărul topografic a fost greşit utilizat la prima înregistrare a imobilului proprietatea familiei Dragomir, actualmente proprietatea lui Seleş Aurel căsătorit cu Seleş Emilia.

Art. 5. Se aprobă aducerea nr. topografic 5446 la situaţia iniţială şi înscrierea faptului că imobilul (fosta albie a râului Târnava Mare), în suprafaţă de 24846 mp. teren, are categoria de folosinţă – curţi construcţii, din care suprafaţa de 16540 mp. teren, are destinaţia actuală – Depozit deşeuri industriale, conform documentaţiei cadastrale însuşite prin art. 4 din prezenta hotărâre.

Art. 6. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  4 ex. Direcţia Administrarea Patrimoniului ;

  9 ex. 
A.B./G.V.
